Ο Γιάννης, ο Θέμης και ο γάμος τους - 10%\nΟ Γιάννης, ο Θέμης και ο γάμος τους\nΓιάννης Μπουρδάκης: Είμαστε μαζί 3 χρόνια παρά κάτι, αλλά γνωριζόμαστε από πολύ παλιότερα. Μιλήσαμε στο Ρόμεο το 2010, συναντηθήκαμε μια φορά για σεξ και μετά από περίπου 2,5 χρόνια καταφέραμε να συναντηθούμε ξανά. Παρότι ο Θέμης είχε βγει πριν λίγους μήνες από μια σχέση και δεν ήταν σίγουρος αν θέλει να μπει σε άλλη, αρχίσαμε να βγαίνουμε σταθερά και κάπως έτσι κύλησαν τα πράγματα.\nΠέρυσι μεταναστεύσατε στην Ισλανδία; Γιατί;\nΘέμης Γκυρτής: Ένας φίλος μου το πρότεινε μεταξύ σοβαρού κι αστείου. Αρχίσαμε να το ψάχνουμε και κάπως έτσι ο Γιάννης ήταν στο Ρέικιαβικ σχεδόν ένα μήνα μετά. Κοιτάζοντας προς τα πίσω, δεν μπορώ πραγματικά να πω πότε το αποφασίσαμε συνειδητά, απλά ακολουθήσαμε αυτή την αυθόρμητη ιδέα ως το τέλος.\nΓ: Ουσιαστικά, πέρα από τις οικονομικές δυσκολίες, ήμασταν ήδη 1,5 χρόνο μαζί και ένιωθα πως η σχέση μας στην Ελλάδα έχει κάποια κοινωνικά όρια μικρότερα από αυτά που επιθυμούσα. Ήθελα να μπορώ να λέω σε όλους πως είμαι με τον Θέμη, να είμαστε ένα ενεργό κομμάτι της κοινωνίας και ως ζευγάρι, όχι μόνο ως άτομα. Ήθελα όχι μόνο οι φίλοι/συγγενείς αλλά και το κράτος να αναγνωρίζει και να τιμά τη σχέση μας. Να μειώσω τον φόβο στην καθημερινότητα και τις περιπτώσεις των διακρίσεων που βίωνα. Ξέρω πως να ζω και να απολαμβάνω τη ζωή και στην Ελλάδα, όμως επιθυμούσα να ζήσω σε μια κοινωνία που θα μπορούσα να χτίσω μια δυνατή σχέση με περισσότερη ευκολία από ό,τι στην Ελλάδα.\nΘ: Επιπλέον, εγώ ήθελα εδώ και καιρό να φύγω και τα βασικά μου κριτήρια ήταν ότι ήθελα να πάω σε μια χώρα που να είναι νησί, να είναι απομονωμένη και να είναι ειρηνική κι ασφαλής. Η Ισλανδία πληρούσε όλα αυτά τα κριτήρια και μόλις ψάξαμε και τα δικαιώματα της LGBTQ+ κοινότητας στη χώρα, η επιλογή έγινε ακόμα πιο εύκολη.\nΟ πατέρας του ανέβασε μια φωτογραφία μας στο facebook με τη λεζάντα «Οι 2 από τους 3 γιους μου». Αυτές οι κινήσεις ανοίγουν νέους ορίζοντες για τη σχέση μας.\nΔιαφέρει το να είσαι γκέι στην Ισλανδία σε σύγκριση με την Ελλάδα;\nΘ: Διαφέρει σε πολλά επίπεδα. Από νομικής άποψης σχεδόν όλα τα δικαιώματα των γκέι ατόμων είναι κατοχυρωμένα, από το σύμφωνο και τον γάμο ως την τεκνοθεσία (τα ομοφυλόφιλα ζευγάρια μπορούν να παντρευτούν και με θρησκευτικό γάμο). Ένα μικρό κενό αποτελεί το ζήτημα της αιμοδοσίας και δυστυχώς υπάρχουν αρκετά κενά στη νομοθεσία που αφορά τα δικαιώματα των τρανς ατόμων.\nΌμως η μεγάλη διαφορά για μένα έγκειται στην κοινωνική ζωή και στον τρόπο που σε αντιμετωπίζουν, από το εργασιακό περιβάλλον ως τις δημόσιες υπηρεσίες. Είναι ατέλειωτα τα περιστατικά που εγώ κι ο Γιάννης προσεγγίζαμε μια οποιαδήποτε διαδικασία ως ζευγάρι με συστολή και φόβο (ως αποτέλεσμα μιας εσωτερικευμένης ομοφοβίας που φέραμε μαζί μας από την Ελλάδα) και τελικά όλα κυλούσαν με απίστευτη φυσικότητα. Μου έχει τύχει γιατρός σε δημόσιο νοσοκομείο να μου λέει ότι είμαι τυχερός που είμαι γκέι κι έχω τον Γιάννη, γιατί έχει δυνατά χέρια και μπορεί να μου κάνει καλύτερο μασάζ. Μου έχει τύχει συνάδελφος να με ρωτήσει τι κάνει η κοπέλα μου κι όταν της λέω ότι έχω αγόρι, να μου ζητάει συγγνώμη με πραγματικά απολογητικό ύφος. Βέβαια, δεν είναι παράδεισος. Υπάρχουν και κάποια περιστατικά ομοφοβίας και πιο συντηρητικές απόψεις, χωρίς όμως ποτέ να νιώθουν το δικαίωμα να παρέμβουν στη ζωή σου.\nΓ: Επιπλέον ο γκέι πληθυσμός της Ισλανδίας είναι αρκετά μικρός. Οι επιλογές στα κοινωνικά δίκτυα, στις διάφορες εφαρμογές αλλά και σε γκέι μπαρ είναι περιορισμένες. Υπάρχει μόνο ένα γκέι μπαρ στο Ρέικιαβικ. Για όσους έρχονται από πόλεις με πιο πλούσια γκέι σκηνή, όπως η Αθήνα, αυτό μπορεί να είναι απογοητευτικό. Ωστόσο οι γκέι που συναντάς σε πλησιάζουν και σε φλερτάρουν ευκολότερα από την Ελλάδα. Επίσης από ντόπιους γκέι φίλους μαθαίνουμε πως εδώ οι στρέιτ άντρες είναι πιο έτοιμοι να δοκιμάσουν μια εναλλακτική σεξουαλική εμπειρία σε σχέση με άλλες χώρες.\n... η αίσθηση που νιώθω όταν μιλάω για τον Γιάννη και λέω «ο άντρας μου». Είναι συγκινητικό να βλέπεις τη ζωή σου να παίρνει μια πορεία που δεν είχες καν το δικαίωμα να τη φανταστείς..\nΠότε και γιατί αποφασίσατε να συμφωνηθείτε; Είχατε ενδοιασμούς;\nΘ: Το σύμφωνο το είχαμε σκεφτεί πριν πάμε στην Ισλανδία (πριν καν κατοχυρωθεί στην Ελλάδα). Δε θυμάμαι ποιος το πρότεινε, αλλά και οι δυο ήμασταν θετικοί. Αρχικά νομίζω ότι το κάναμε για λόγους κοινωνικής ορατότητας αλλά όσο περνούσε ο καιρός νιώθω ότι η ιδέα του συμφώνου μας έδωσε μια άλλη προοπτική.\nΓ: Η σχέση μας είχε ήδη προχωρήσει, είχαμε μετακομίσει μαζί σε μια ξένη χώρα και είχαμε περάσει αρκετούς μήνες εκεί. Χάρη και στα προνόμια (εκπτώσεις φόρου, εργασιακά επιδόματα κλπ) που θα είχαμε, η υπογραφή του συμφώνου είχε και πρακτική αξία για μας.\nΘ: Θυμάμαι στις 23 Δεκέμβρη (όταν ψηφίστηκε το νομοσχέδιο για το σύμφωνο) ήμασταν τόσο χαρούμενοι, γυρνάγαμε από ένα drag show στο Ρέικιαβικ, φιληθήκαμε στη στάση του λεωφορείου και πλέον ξέραμε ότι θα συμφωνηθούμε.\nΥπήρξαν διαφωνίες μεταξύ σας ως προς το σύμφωνο;\nΘ: Όλες μας οι διαφωνίες είχαν να κάνουν κυρίως με την οργάνωση του πάρτυ για τον γάμο. Εκεί έγιναν σκληρές διαπραγματεύσεις. Όμως όσον αφορά το σύμφωνο αυτό καθεαυτό δεν υπήρξε καμία διαφωνία.\nΓ: Τα τυπικά κομμάτια του εγγράφου τα αποφασίσαμε σε 10 λεπτά. Ωστόσο όταν άρχισε η οργάνωση για το πάρτι τότε καταλάβαμε πόσο διαφορετικές απόψεις είχαμε γι’ αυτό. Εγώ πάντα είχα αρκετά ανοιχτό κύκλο ανθρώπων. Ήθελα ο γάμος μου να έχει μια κοινωνική διάσταση, να καλέσω στρέιτ και γκέι κόσμο και να μοιραστούμε αυτή τη στιγμή. Από την άλλη, ο Θέμης ήθελε κάτι πιο προσωπικό. Ήθελε να είναι κοντά μας μόνο άνθρωποι που αγαπάμε και μας αγαπάνε πραγματικά. Στην αρχή δεν το λέγαμε καν πάρτι γάμου. Εγώ το έβλεπα σαν ένα πάρτι γενεθλίων μου, γιατί δεν είχα ποτέ ως τότε επεξεργαστεί την ιδέα του «να παντρευτώ». Νομίζω, πάνω από όλα, οι φίλοι μας και οι συγγενείς που συμμετείχαν μας βοήθησαν να συνειδητοποιήσουμε πως αυτό είναι το πάρτι του γάμου μας, όπως θα κάναμε αν ήμασταν στρέιτ ζευγάρι.\nΕπηρέασε το σύμφωνο τη σχέση σας;\nΓ: Ναι, φυσικά σε πολλά επίπεδα. Κατ’ αρχάς, πια έχουμε συνδεθεί νομικά και κληρονομικά· ελπίζω σύντομα και εργασιακά, συνταξιοδοτικά και με τη δυνατότητα τεκνοθεσίας. Τα παραπάνω έχουν και κοινωνικές προεκτάσεις. Οι οικογένειες μας πια βλέπουν τη σχέση μας σαν κάτι δεδομένο και τη στηρίζουν πιο συνειδητά και έμπρακτα. Το ίδιο και οι φίλοι μας. Όταν πια έχω ένα πρόβλημα υγείας δεν θα με υποστηρίξει μόνο η οικογένεια μου αλλά και οι οικογένεια του Θέμη. Ο πατέρας του ήδη ανέβασε μια φωτογραφία μας στο facebook με τη λεζάντα «Οι 2 από τους 3 γιους μου». Αυτές οι κινήσεις ανοίγουν νέους ορίζοντες για τη σχέση μας.\nΘ: Από την άλλη, ουσιαστικά ζούμε σαν παντρεμένοι εδώ και καιρό, οπότε δεν έχει αλλάξει κάτι στην καθημερινότητά μας. Αυτό που βέβαια είναι εντυπωσιακό, τουλάχιστον για μένα, είναι η αίσθηση που νιώθω όταν πλέον μιλάω για το Γιάννη και λέω «my husband» ή «ο άντρας μου». Ανήκω σε μια γενιά που μεγάλωσε με την ιδέα ότι οι γκέι παντρεύονται μόνο στην Ολλανδία και είναι ενδιαφέρον και συγκινητικό να βλέπεις τη ζωή σου να παίρνει μια πορεία που δεν είχες καν το δικαίωμα να τη φανταστείς. Από την άλλη, το βλέπω και με χιούμορ, καθώς μπορώ να βγάζω τη βέρα μου κάθε φορά που βλέπουμε έναν ωραίο γκόμενο στον δρόμο ή να του τρώω το φαΐ με το πρόσχημα της από κοινού περιουσίας.\nΗ υποστηρικτική στάση των γονιών μου με βοήθησε να χτίσω μια καλή αυτοεικόνα που με προστάτευσε στο μέλλον από τις κοινωνικές δυσκολίες.\nΣτον γάμο σας παρευρέθηκαν και οι γονείς σας. Ποια ήταν η στάση τους όσον αφορά τη σχέση σας και το σύμφωνο;\nΘ: Οι γονείς μας μας βοήθησαν σε σημείο που δεν το περίμενα. Ήταν πολύ υποστηρικτικοί, συμμετείχαν ενεργά στην οργάνωση όλης της διαδικασίας και στο τέλος το γιόρτασαν πιο πολύ κι από μένα μερικές στιγμές. Ήταν μια ευχάριστη έκπληξη, καθώς ο Γιάννης ήταν ο πρώτος γκόμενός μου που τους γνώρισα (αν και ήξεραν ότι είμαι γκέι πολύ καιρό πριν). Πάντα ήταν θετικοί μαζί του, αλλά ήταν ακόμα πιο εντυπωσιακό πόσο ενστερνίστηκαν την ιδέα του συμφώνου.\nΓ: Πριν το σύμφωνο και όσο ήμασταν στην Ελλάδα η σχέση μας αντιμετωπιζόταν διαφορετικά. Είχαμε ανταλλάξει επισκέψεις στα σπίτια μας και είχαμε γνωρίσει ο ένας τους γονείς του άλλου, άλλα μόνο για τα τυπικά. Το πιο χαρακτηριστικό παράδειγμα είναι αυτό που βίωνα εγώ με τη μητέρα μου. Ενώ ήταν και είναι ανοιχτή σαν άνθρωπος, στην πράξη δεν υποστήριζε τη σχέση μου όπως υποστήριζε τη σχέση του αδερφού μου με τις κοπέλες του.\nΟι γονείς σας πώς είχαν πάρει την ομοφυλοφιλία σας;\nΓ: Εγώ έκανα coming out στα 17. Οι γονείς μου είχαν χωρίσει κι έμενα με τον πατέρα μου στα Χανιά. Τότε είχα μεγάλη ανάγκη να εκφραστώ και έγραφα ομοερωτικά ποιήματα. Ο πατέρας μου βρήκε ένα από αυτά και με ρώτησε αν είμαι γκέι. Του είπα ναι και έπειτα τα πράγματα πήραν τον δρόμο τους. Η μητέρα μου κατέβηκε από Αθήνα για να με καθησυχάσει πως όλα είναι μια χαρά. Ο πατέρας μου τις πρώτες μέρες μην ξέροντας πως να το διαχειριστεί μου είχε προτείνει να πάμε σε ψυχολόγο να συζητήσουμε. Η μητέρα μου του το ξέκοψε και ο πατέρας μου προσαρμόστηκε αμέσως. Η μεγάλη του ανησυχία ήταν η κοινωνική μου προσαρμογή, όμως η υποστηρικτική στάση και των δύο με βοήθησε να χτίσω μια καλή αυτοεικόνα που με προστάτευσε στο μέλλον από τις κοινωνικές δυσκολίες.\nΘ: Εμένα ουσιαστικά μου έκανε outing ο αδερφός μου πριν από περίπου 10 χρόνια. Ποτέ δεν υπήρξε κάποια βίαιη αντίδραση, αλλά οι γονείς μου πέρασαν από πολλά από τα αναμενόμενα στάδια («πρόσεξε μην κολλήσεις κάτι», «νιώθω θλίψη γιατί οι γκέι καταλήγουν πάντα μόνοι», «τι θα πει ο κόσμος» κτλ). Από τότε μέχρι τώρα, που οι ίδιοι έκαναν το πάρτυ του γάμου μας στο σπίτι τους, έχουμε διανύσει μεγάλη απόσταση. Όσο κι εγώ αποδεχόμουν όλο και περισσότερο τον εαυτό μου, τόσο οι γονείς μου εκπαιδεύονταν. Κι όλη αυτή η διαδικασία της εκπαίδευσης και της αποδοχής δεν τελειώνει ποτέ (πχ. πριν το σύμφωνο τους έστειλα να διαβάσουν διάφορα άρθρα για τα γκέι δικαιώματα).\nΟι γονείς σας μιλάνε για σας στον κύκλο τους;\nΓ: Δυστυχώς, λίγα χρόνια μετά το coming out, o πατέρας μου σκοτώθηκε σε εργατικό ατύχημα. Στην πορεία έμαθα πως είχε ενημερώσει μια οικογενειακή μας φίλη και μαζί της συζητούσαν για μένα και τις ανησυχίες του. Πρόσφατα έμαθα πως το είχε μοιραστεί και με ένα θείο μου, ο οποίος θαύμασε τη στάση του πατέρα μου. Νομίζω για τη μητέρα μου τα πράγματα ήταν πιο εύκολα, γιατί είναι έξω από τα κλασικά στερεότυπα γυναίκας και αυτό βοήθησε να με καταλάβει και να με αποδεχτεί ευκολότερα. Επίσης είχε ήδη αρκετούς γκέι φίλους στο κοινωνικό και εργασιακό της περιβάλλον. Έτσι συζητούσε για μένα με μεγαλύτερη άνεση.\nΘ: Οι δικοί μου γονείς αρχικά ήταν πιο μαγκωμένοι, αλλά με τον καιρό διένυσαν μια τεράστια απόσταση. Πλέον δεν υπάρχει κάποιο κομμάτι από τη ζωή μου με τον Γιάννη που να το κρύβουν από τον δικό τους κύκλο. Νομίζω ότι ο μπαμπάς μου πήρε μέχρι και γλυκά για να κεράσει τους συναδέλφους του για τον γάμο μας.\nΤι αντιδράσεις εισπράξατε από άλλους;\nΘ: Εκτός από κάποιους συγγενείς που δεν έχουμε σχέση, όλοι οι υπόλοιποι από θείες, θείους και οικογενειακούς φίλους ήταν ιδιαίτερα υποστηρικτικοί, και θεωρητικά και πρακτικά. Το ίδιο και οι φίλοι. Όμως η πιο ένθερμη αντίδραση ήταν από τους γκέι ανθρώπους του κύκλου μας. Όχι ότι δεν το περίμενα, αλλά η χαρά και η υποστήριξη που έδειξαν πραγματικά με συγκίνησε. Ένιωθα ότι πέρα από το σύμφωνο, γιόρταζαν και o καθένας προσωπικά αυτό το μικρό βήμα ισότητας και ισονομίας, που αφορά τις ζωές όλων μας.\nΑντιμετωπίσατε κάποιο πρόβλημα στη διαδικασία του συμφώνου;\nΓ: Γενικά, είναι μια απλή και γρήγορη διαδικασία καθώς το σύμφωνο αποτελεί συμβολαιογραφική πράξη, οπότε υπάρχει ένα πρότυπο έγγραφο και μπορείς να κάνεις αλλαγές πάνω σε αυτό σε συνεννόηση με τον συμβολαιογράφο. Αξίζει, βέβαια, να πούμε ότι αρχικά πέσαμε σε συμβολαιογράφο που συστεγαζόταν με έναν ομοφοβικό δικηγόρο και μας προτάθηκε να κάνουμε το σύμφωνο «στα κρυφά» από αυτόν. Φυσικά, συνεργαστήκαμε με άλλη συμβολαιογράφο. Επίσης, η αντιμετώπιση στο Ληξιαρχείο Αθηνών, όπου καταθέσαμε το σύμφωνο, ήταν απότομη, αλλά κυρίως ήταν ζήτημα κλασικής δημόσιας υπηρεσίας.\nΠοια στιγμή σας έχει εντυπωθεί πιο έντονα;\nΓ: Ο Θέμης είχε φτάσει στην Ελλάδα νωρίτερα για την προετοιμασία του γάμου. Έτσι, μία από τις πιο ιδιαίτερες στιγμές ήταν όταν τον ξαναείδα λίγες ώρες πριν το πάρτυ.\nΘ: Για μένα η πιο έντονη στιγμή ήταν όταν υπογράφαμε το σύμφωνο. Ήταν αστείο, γιατί αν και ως τότε ήμασταν πολύ χαλαροί, την ώρα της υπογραφής έτρεμε το χέρι μας. Αν και ήταν απλά μια υπογραφή, ήταν πολύ πιο ουσιαστικό.\nΠροτιμάτε τον όρο σύμφωνο ή γάμος;\nΘ: Νομίζω ότι χρησιμοποιούμε κυρίως τις λέξεις «γάμος», «παντρευτήκαμε» κτλ. Το σύμφωνο έρχεται σαν επεξήγηση στη διαδικασία και κυρίως όσο ήμασταν στην Ελλάδα. Στην Ισλανδία, άλλωστε, έχουν την ίδια αξία, οπότε απλά είσαι «παντρεμένος».\nΘα θέλατε να μπορείτε να παντρευτείτε και με θρησκευτικό γάμο;\nΓ: Εμένα δε με ενδιαφέρει, αλλά θεωρώ ότι είναι σημαντικό να υπάρχει αυτή η δυνατότητα για όσους το θέλουν.\nΘ: Προσωπικά δεν με αφορά καθόλου. Θα ήταν ένα τεράστιο βήμα αν ποτέ γινόταν στην Ελλάδα, αλλά και πάλι δεν θα το έκανα.\nΔημιουργήθηκε στις 13 Σεπτεμβρίου 2016


αν η κατσαρόλα είχε λαλιά: Ποδαράκια πατσά σκορδοστούμπι!!\nΠοδαράκια πατσά σκορδοστούμπι!!\nΟ πατσάς είναι ένα ιδιόμορφο φαγητό για μερακλήδες, και δεν τον τρώνε πολλοί. Πάντα υπάρχουν όμως αυτοί που μια στο τόσο το φτιάχνουν, για να φαγωθεί μετά από κάποιο ξενύχτι, μια και είναι ιδανικός για το στομάχι που έχει δεχτεί ''βομβαρδισμό'', από την κραιπάλη ενός ξενυχτιού.\nΕγώ τον έφτιαξα για μετά από το ξενύχτι της Πρωτοχρονιάς, και μας έχει γίνει κάτι σαν έθιμο πια. Πολλοί παίρνουν και κοιλιά, την οποία την βράζουν μαζί με τα ποδαράκια και έπειτα την ψιλοκόβουν. Εμείς όμως προτιμάμε τα σκέτα ποδαράκια.\nΥλικά: 4 ποδαράκια μοσχαρίσια γάλακτος(η ποσότητα είναι ανάλογη των μερίδων)\n1,5 ποτηράκι ξύδι λευκό\n1 ολόκληρο κεφάλι σκόρδο\nΤρόπος: Πλένουμε καλά τα πόδια του μοσχαριού, και αν υπάρχουν τρίχες κάπου, τις ξυρίζουμε με ένα ξυραφάκι.\nΣυνήθως τα πόδια του πατσά γάλακτος είναι πλέον ξυρισμένα και καθαρά.\nΣε μια κατσαρόλα γεμάτη νερό, ρίχνουμε τα ποδαράκια και τα βάζουμε να βράσουν.\nΤο φαγητό αυτό θέλει πολλή ώρα βράσιμο.\nΕγώ το βάζω πάντα από νωρίς το πρωί και είναι έτοιμο το μεσημέρι.\nΑφήνουμε λοιπόν τα ποδαράκια να βράσουν, και μετά από λίγη ώρα τα ξαφρίζουμε με μια τρυπητή κουτάλα. Προσθέτουμε 1 κουταλιά αλάτι και ρίχνουμε νερό όποτε χρειάζεται.\nΤο νερό πρέπει πάντα να τον σκεπάζει, μέχρι να βράσει καλά.\nΚαθαρίζουμε το κεφάλι το σκόρδο και ρίχνουμε στο multi τις σκελίδες. Προσθέτουμε το ξύδι και πολτοποιούμε το σκόρδο. Το αδειάζουμε σε ένα μικρό δοχείο με σκέπασμα.\nΑυτό είναι το λεγόμενο σκορδοστούμπι.\nΣε κάθε πιάτο ο καθένας προσθέτει από αυτό κατά βούληση.\nΕπίσης αν κάποιος το επιθυμεί, βάζει στο πιάτο του και λίγο μπούκοβο.\nΑναρτήθηκε από mary στις 2:52 μ.μ.\nΚουνέλι με σάλτσα!!\nΨάρια ψητά και πατάτες στη χόβολη!!!\nΧταπόδι με βότκα πιλάφι!!!\nΑβγοπατάτες στο ταψί!!!\nΦακές με κριθαράκι!!!\nΠένες με γαλοπούλα και σως!!\nΣαντουιτσάκια απλά και δροσερά!!!


Σπιτική μαγιονέζα "Προβηγκία" - Μαγιονέζα - Σάλτσες - 2021\nΣυστατικά για την παρασκευή σπιτικής μαγιονέζας "Provence"\nΕκλεπτυμένο φυτικό έλαιο 130-140 χιλιοστόλιτρα\nΧυμός λεμονιού 1-2 κουταλάκια του γλυκού\nΜουστάρδα έτοιμη 0,5 κουταλάκι του γλυκού\nΖάχαρη 0,5 κουταλάκι του γλυκού\nΜίξερ, κουταλάκι του γλυκού, κουταλιά της σούπας, βαθύ μπολ ή γυαλί για μίξερ, Ψυγείο, κύπελλο μέτρησης, πετσέτα, γυάλινο βάζο - 250 ml, καπάκι για κονσέρβα\nΔημιουργία σπιτικής μαγιονέζας "Provence":\nΒήμα 1: Μαγειρική σπιτική μαγιονέζα.\nΣε ένα βαθύ μπολ ή σε ένα ποτήρι για τον μίξερ, βάλτε τους κρόκους αυγών, μισό κουταλάκι του γλυκού μουστάρδα, αλάτι, ζάχαρη και μαύρο πιπέρι για να δοκιμάσετε. Η μουστάρδα πρέπει να προστίθεται μόνο σε έτοιμη σε υγρή μορφή, όχι σε σκόνη. Δίνει άρωμα στη μαγιονέζα και αποδίδεται ως "Προβηγκία". Και τώρα με ένα μίξερ αρχίζουμε να μαστίγουμε όλα τα συστατικά μας με 1-2 ταχύτητες μέχρις ότου σχηματιστεί μια ομοιογενής μάζα. Και τώρα ένα πολύ σημαντικό σημείο! Πρέπει να προσθέσουμε φυτικό λάδι στο μίγμα μαγιονέζας μας. Σε αυτή την περίπτωση, χρησιμοποιήστε μόνο εκλεπτυσμένο, καθώς πηγαίνει άοσμο, το οποίο με τη σειρά του δεν θα χαλάσει τη μυρωδιά και τη γεύση της μαγιονέζας. Δεδομένου ότι θα χρησιμοποιήσουμε ένα μίξερ, θα είναι ακατάλληλο για εμάς να προσθέσουμε ένα συστατικό πετρελαίου. Συνεπώς, υγράνουμε μια πετσέτα κάτω από το νερό, ώστε να είναι υγρή και να την καλύψει με την επιφάνεια στην οποία θα προετοιμάσουμε τη μαγιονέζα μας. Εξαιτίας αυτού, το δοχείο δεν θα γλιστρήσει στην επιφάνεια. Και σε μια πετσέτα βάζουμε ένα μπολ ή ένα ποτήρι για τον αναμίκτη και συνεχίζουμε τη διαδικασία παρασκευής της σάλτσας. Με την ευκαιρία, μπορείτε να πάρετε κάποιον για να σας βοηθήσει - θα είναι πολύ πιο εύκολο και πιο διασκεδαστικό! Έτσι, ρίχνουμε το λάδι στο κύπελλο μέτρησης και, συνεχίζοντας να χτυπάμε τη μάζα αυγού-μουστάρδας με χτύπημα, προσθέτουμε μία σταγόνα πετρελαίου. Μετά από λίγες σταγόνες ελαίου, το μείγμα αρχίζει να πυκνώνει. Και μόνο μετά από αυτό θα είναι δυνατό να αυξηθεί ο αριθμός των σταγόνων. Γιατί είναι απαραίτητο αυτό; Γιατί είναι αδύνατο να ρίξουμε αμέσως όλο το λάδι και να μην υποφέρουμε; Αποδεικνύεται ότι αν προσθέσετε πάρα πολύ και πολύ γρήγορα ένα ελαιώδες υγρό, η μαγιονέζα μπορεί να χυθεί και η δουλειά μας θα είναι μάταιη. Όταν το πετρέλαιο αρχίζει να συνδυάζεται με το μίγμα σε μια ομοιογενή μάζα, συνεχίστε να ρίχνετε το λάδι, αλλά ήδη ένα λεπτό ρεύμαενώ συνεχίζει να εργάζεται ως μίξερ. Συνεχίζουμε να χτυπάμε τα συστατικά μας με ένα εργαλείο με χαμηλή ταχύτητα μέχρι να μαλακώσει η μάζα! Τώρα πρέπει να προσθέσουμε χυμό λεμονιού στη μαγιονέζα. Υπάρχουν δύο τρόποι να το κάνετε αυτό. Ο πρώτος τρόπος - μπορείτε να πάρετε έτοιμο χυμό και να το προσθέσετε στο μείγμα σάλτσας με ένα κουταλάκι του γλυκού. Πάνω απ 'όλα, φυσικά, είμαι διατεθειμένος στη δεύτερη μέθοδο - μπορείτε να πάρετε μισό φρέσκο λεμόνι και πιέζοντας το εσπεριδοειδές με τα χέρια σας, πιέστε το χυμό σε ένα κουτάλι σε βάρος σε ένα κουτάλι. Ρίξτε αμέσως το συστατικό λεμονιού σε μαγιονέζα. Εν πάση περιπτώσει, μετά από αυτό, νικήστε τα πάντα καλά και πάλι με ένα μίξερ. Η σπιτική μαγιονέζα είναι έτοιμη!\nΒήμα 2: σερβίρετε σπιτική μαγιονέζα.\nΧρησιμοποιώντας μια κουταλιά της σούπας, ρίχνουμε τη μαγιονέζα σε ένα καθαρό γυάλινο βάζο και κλείνουμε καλά το καπάκι. Από τον υπολογισμό του αριθμού των συστατικών στη συνταγή 200-250 γραμμάρια τελειωμένη σάλτσα. Μετά το μαγείρεμα, πρέπει να ψύξουμε το προϊόν. Ως εκ τούτου, το βάζο τοποθετείται για αρκετές ώρες στο ψυγείο στα κατώτερα ράφια. Λοιπόν, μπορείτε να υπηρετήσετε μαγιονέζα πρώτα απ 'όλα με όλα τα είδη σαλάτες. Πριν από την εξυπηρέτηση τέτοιων πιάτων, μπορείτε να τα δοκιμάσετε αμέσως με σάλτσα μαγιονέζας ή να βάλετε ένα μπολ με το προϊόν στο τραπέζι, έτσι ώστε όλοι να μπορούν να γεμίσουν τη σαλάτα όπως της αρέσει! Η σπιτική μαγιονέζα είναι επίσης μεγάλη για τα πιάτα με κρέας που πρέπει να ψηθούν στο φούρνο. Αλλά, εκτός από αυτό, η σάλτσα είναι πολύ νόστιμη και μπορείτε απλά να την απλώσετε με ένα κουτάλι σε ένα κομμάτι ψωμί και να απολαύσετε τη φυσική της γεύση. Καλό φαγητό!\n- - Για την παρασκευή σπιτικής μαγιονέζας, είναι πολύ σημαντικό όλα τα προϊόντα να είναι φρέσκα και με την ίδια θερμοκρασία. Όσο για τη θερμοκρασία - είναι καλύτερο να τα ψύξετε με ένα ψυγείο. Στη συνέχεια, τα συστατικά θα είναι πιο ιξώδη όταν αλληλεπιδρούν μεταξύ τους. Ένα πολύ σημαντικό σημείο είναι η φρεσκάδα των αυγών! Για να επιλέξετε ακριβώς φρέσκα αυγά, μπορείτε να πραγματοποιήσετε ένα πείραμα. Απαλλαγώντας απαλά το αυγό πάνω στο πιατάκι, μπορείτε να δείτε τη δομή του. Ο κρόκος πρέπει να είναι στρογγυλός και ολόκληρος. Γύρω από τον κρόκο πρέπει να υπάρχει ένα πυκνό στρώμα ζελέ πρωτεΐνης και μόνο μετά από αυτό μια πιο υγρή μάζα. Εάν όλα ταιριάζουν, τότε το αυγό είναι φρέσκο και μπορεί να χρησιμοποιηθεί με ασφάλεια στη μαγιονέζα. Μπορείτε επίσης να προσδιορίσετε τη φρεσκάδα ενός αυγού χωρίς να το σπάσετε. Υπάρχει ένας θάλαμος αέρα στο αυγό κοτόπουλο από την αμβλύ πλευρά όπου συσσωρεύεται ο αέρας. Όσο περισσότερο αέρα υπάρχει σε ένα συστατικό αυγών, τόσο μεγαλύτερο είναι το αυγό. Έτσι, πρέπει να πάρετε ένα συνηθισμένο ποτήρι νερό. Βάζουμε την ικανότητα του "πειραματικού κουνελιού" μας και κοιτάμε. Εάν το αυγό έχει λάβει μια οριζόντια θέση, τότε είναι πολύ φρέσκο. Εάν είναι ελαφρώς κεκλιμένο στο νερό, τότε θα τον πάρει περίπου μια εβδομάδα. Λοιπόν, αν το αυγό επιπλέει κατακόρυφα, τότε σε καμία περίπτωση δεν μπορεί να χρησιμοποιηθεί στην προετοιμασία της μαγιονέζας. Μια εξαίρεση από τον κανόνα είναι μόνο εκείνα τα αυγά στα οποία το κέλυφος έχει υποστεί βλάβη. Πράγματι, λόγω αυτού, ο αέρας μπορεί εύκολα να εισέλθει μέσα. Σε κάθε περίπτωση, αντιμετωπίζουμε με μεγάλη προσοχή αυτό το συστατικό της σάλτσας!\n- Εάν δεν υπάρχει μίκτη στο χέρι, μην αποθαρρύνεστε. Μπορείτε επίσης να χρησιμοποιήσετε ένα χέρι χτυπήματος. Είναι αλήθεια ότι η διαδικασία μαγειρέματος θα είναι πιο αργή.\n- - Η σπιτική μαγιονέζα πρέπει να φυλάσσεται για μία εβδομάδα και μόνο σε καλά κλεισμένο βάζο, ώστε να μην εισέρχεται σε αυτήν ο αέρας και άλλοι ζωντανοί μικροοργανισμοί.\n- - Μπορείτε επίσης να προσθέσετε οποιαδήποτε άλλα συστατικά στη μαγιονέζα! Για παράδειγμα, μερικά σκελίδες σκόρδο, αποξηραμένα βότανα καρυκεύματα, τριμμένο σκληρό τυρί ή ελαιόλαδο. Μόνο με την τελευταία συνιστώσα πρέπει να είμαστε πολύ προσεκτικοί, αφού το ελαιόλαδο έχει τη δυνατότητα να δώσει πικρία στα προϊόντα σε μεγάλες ποσότητες.\n- - Αντί για κρόκους κοτόπουλου, αυγά ορτυκιού μπορούν να προστεθούν στη μαγιονέζα. Η σάλτσα με αυτό το συστατικό είναι επίσης πολύ νόστιμο.\nΕπιβίωση του Union Square Trader Joe's\nΑλατισμένη πίτα μελιού\nΑυτά τα 12 σάντουιτς Panini είναι ιδανικά για το επόμενο πάρτι σας\nΑυτή είναι η συσκευή κουζίνας για αγορά τον Ιανουάριο, σύμφωνα με τους ειδικούς\nΜην ανησυχείτε: Αυτοί οι τραγουδιστές στο δρόμο πουλάνε μόνο Oreos\nΚαλύτερη συνταγή σφολιάτας: Κλασική, γαλλική και νόστιμη\nΖυμαρικά στο φούρνο\n80 Συνταγές, 24 Λαχανικά και 1 Βιβλίο Μαγειρικής\nΗ ΤΕΛΕΥΤΑΙΑ συνταγή μαργαρίτας που θα χρειαστείτε ποτέ. Περίοδος.\nCopyright 2021 \_ Μαγιονέζα σπίτι "Provence"...


Στο μυαλό του Καλογερόπουλου - Υπεύθυνη ενημέρωση\nΣτο μυαλό του Καλογερόπουλου\n19 Νοεμβρίου, 2021 09:41\nΟ νυν δήμαρχος ήταν παραδοσιακά αιρετός που συμβουλευόταν τις οικονομικές του υπηρεσίες όταν επρόκειτο να ψηφίσει δημοτικά τέλη. Το πολιτικό κόστος έδειξε ότι δεν τον ενδιαφέρει και γι’ αυτό άλλωστε όταν έπεσε η αυλαία στο Δήμο Συμπολιτείας, είχε συνδέσει τη θητεία του με υψηλές αυξήσεις στα τέλη καταστημάτων. Ποιος δεν θυμάται άλλωστε τις αντιδράσεις που είχαν προκαλέσει τέτοιες αυξήσεις στην Άβυθο και στα Σελιανίτικα.\nΣτο Αίγιο όμως είναι διαφορετικά τα δεδομένα. Οι προκάτοχοί του δεν συνήθιζαν να προκαλούν την κοινή γνώμη με υψηλές αυξήσεις δημοτικών τελών. Ο Στάθης Θεοδωρακόπουλος και ο Αποστόλης Καραφωτιάς είχαν καθιερώσει το δόγμα των μηδενικών αυξήσεων στα βασικά ανταποδοτικά τέλη, επικαλούμενοι οικονομική κρίση, απώλειες κοινωνικών εισοδημάτων και διάφορα άλλα παρόμοια. Σε αντίθεση μάλιστα με τις εισηγήσεις των δημοτικών υπηρεσιών που εισηγούνταν αυξήσεις, έστω στα επίπεδα του πληθωρισμού.\nΤο σκεπτικό του νυν δημάρχου ήταν να εισακουστούν οι εισηγήσεις των δημοτικών υπηρεσιών, προκειμένου να ισοσκελιστεί ο προϋπολογισμός και να βγει η δύσκολη χρονιά. Η συγκυρία όμως δεν ήταν ιδανική για τέτοιες πολιτικές αποφάσεις. Ούτε η αντιπολίτευση θα συμφωνούσε εν μέσω υγειονομικής κρίσης και με την αγορά να αντιμετωπίζει δεκάδες επιμέρους προβλήματα.\nΆλλο Συμπολιτεία και άλλο Αιγιάλεια, δήμαρχε\nΠροηγούμενο άρθροΣε χρόνο πραγματικό και σε χώρο εικονικό\nΕπόμενο άρθροΤο AIGIO VOICE στο Εμβολιαστικό Κέντρο Αιγίου


Έμιλυ Γιολίτη: Έφτιαξε φλαούνες στον ξυλόφουρνο του σπιτιού της στην Γερμασόγεια | Ladytimes\nΤιμά τις παραδόσεις η Έμιλυ Γιολίτη\n«Μύρισε Πάσχα» το σπίτι της Έμιλυς Γιολίτη στην Γερμασόγεια.\nΜεγάλη Παρασκευή σήμερα και η Υπουργός Δικαιοσύνης και Δημοσίας Τάξης, πάντα κομψή και καλοντυμένη, έφτιαξε παραδοσιακές φλαούνες και τις έψησε στον ξυλόφουρνο στην αυλή του σπιτιού της.\nΜάλιστα, μας έδειξε και το τελικό αποτέλεσμα, με τις φλαούνες της να φαίνονται πεντανόστιμες!\n«Ακόμα ένα διαφορετικό Πάσχα φέτος. Μένουμε σπίτι, για να ανταμώσουμε και πάλι, σε λίγο καιρό, με υγεία. Ας θυμόμαστε αυτές τις άγιες μέρες τους συνανθρώπους μας που ίσως είναι μόνοι, που ίσως μας έχουν ανάγκη. Αγάπη, αλληλεγγύη και υπομονή. Καλό Πάσχα 🐣» έγραψε στη λεζάντα.\nΙωάννα Μαλέσκου: Οι παρενέργειες μετά το εμβόλιο κατά του κορωνοϊού (video)\nGOOD LIFE 12-05-2021 14:48\nΌσα είπε η ξανθιά παρουσιάστρια Η Ιωάννα Μαλέσκου έκανε το εμβόλιο κατά του κορωνοϊού χθες και το ανακοίνωσε στα social media. Η παρουσιάστρια του ΣΚΑΙ πήγε...\nSHOOT&GOAL 12-05-2021 20:52


Ρυμουλκά εξαιρετικών επιδόσεων και αξιοπιστίας ναυπηγεί η Damen | Ναυτικά Χρονικά\nΑρχική Χωρίς κατηγορία Ρυμουλκά εξαιρετικών επιδόσεων και αξιοπιστίας ναυπηγεί η Damen\nΡυμουλκά εξαιρετικών επιδόσεων και αξιοπιστίας ναυπηγεί η Damen\nΗ Iskes Towage & Salvage, ο κυρίαρχος πάροχος ναυτιλιακών υπηρεσιών με βάση στο λιμένα του IJmuiden στο Άμστερνταμ, παρέλαβε δύο ρυμουλκά τύπου ASD 2810 από την Damen. Τα πλοία ναυπηγήθηκαν στα ναυπηγεία της Damen Song Cam Shipyards στο Βιετνάμ και παραδόθηκαν το περασμένο έτος στην Damen Shipyards στο Gorinchem στην Ολλανδία, ως μέρος της στρατηγικής του ομίλου να τοποθετήσει πλοία για ταχεία διαθεσιμότητα στην Ευρώπη.\nΑυτή η διαθεσιμότητα με βάση τη ζήτηση υπήρξε ένας σημαντικός παράγοντας στο να κερδίσει η Damen το συμβόλαιο, με τα δύο ρυμουλκά να παραδίδονται εντός δύο εβδομάδων από την υπογραφή του συμβολαίου.\nΜε ονομασία Phoenix και Lynx, τα ρυμουλκά είναι ουσιαστικά τυποποιημένες μορφές αυτού του best-selling μοντέλου. Με μήκος 28 μέτρα, διαθέτουν στατική δύναμη ρυμούλκησης 60 τόνων, με μέγιστη ταχύτητα 13 κόμβων και εξαιρετική ικανότητα ελιγμών και αξιοπλοΐας.\nΑυτά τα χαρακτηριστικά καθιστούν τα ρυμουλκά ιδανικά για ένα ευρύ πεδίο δραστηριοτήτων όπως χειρισμός σκαφών, υπεράκτιες προμήθειες και μεταφορές από πλοίο σε πλοίο. Κάποιες μικρές τροποποιήσεις έγιναν πριν την παράδοσή τους στο πλαίσιο των απαιτήσεων της Iskes.\nΜε την απόκτηση των συγκεκριμένων ρυμουλκών η Iskes θα διαθέτει πλέον και θα διαχειρίζεται ένα σύνολο από εννέα ρυμουλκά τύπου ASD ναυπηγημένα από την Damen από ένα στόλο 18 πλοίων που διαθέτει.\nΤα Phoenix και Lynx αποτελούν το τρίτο και το τέταρτο ρυμουλκό τύπου ASD 2810 που θα αγοραστούν από την Iskes, μετά τα αδελφά πλοία Argus και Arashi.\n«H Iskes έχει ξεκινήσει να δραστηριοποιείται στους αναπτυσσόμενους λιμένες του Eemshaven και του Delfzijl στην Ολλανδία», εξηγεί ο Peter Rondhuis, Εμπορικός Διευθυντής της Iskes Towage & Salvage.\nΤο έργο στα βορειότερα λιμάνια της Ολλανδίας ήταν υπό πίεση χρόνου και η ετοιμοπαράδοτη λύση της Damen ήταν ιδανική για τις ανάγκες μας. Είναι υπέροχο να μπορείς να ωφεληθείς από την υψηλή ποιότητα της Damen από τη μία πλευρά και από την ικανότητά της να παραδώσει τα πλοία εντός δύο εβδομάδων από την άλλη πλευρά. Λειτουργούμε με υψηλά πρότυπα και η Damen δεν μας έχει απογοητεύσει στο θέμα της ποιότητας. Το Lynx από το λιμένα βάσης του στο Delfzijl θα λειτουργεί μαζί με το ρυμουλκό Mars τύπου ASD 3212 ναυπηγημένο από την Damen και παραδοτέο το 2016, στο Eemshaven και στο Delfzijl, βοηθώντας bulk carriers και δεξαμενόπλοια που φτάνουν εκ μέρους πελατών που εξυπηρετεί η Iskes και σε άλλους λιμένες. Το Phoenix θα αντικαταστήσει το Mars στο IJmuiden/Amsterdam, βοηθώντας όλους τους τύπους πλοίων».\n«Είμαστε ικανοποιημένοι που η Iskes Towage & Salvage έχουν επιστρέψει σε εμάς για μία ακόμη φορά για τη ναυπήγηση ρυμουλκών», ανέφερε ο κ. Mijndert Wiesenekker, Διευθυντής Πωλήσεων Benelux, Damen. «Έχουμε μία πολύ δυνατή σχέση με την εταιρεία και ένα κοινό ενδιαφέρον να δουλέψουμε μαζί τους για να διασφαλίσουμε ότι τα πλοία τους έχουν εξαιρετικές επιδόσεις και αξιοπιστία μαζί με χαμηλά λειτουργικά κόστη, που τους επιτρέπουν έτσι να ικανοποιούν τους πελάτες τους».\nΠροηγούμενο άρθροBulk carrier που κινείται με LNG από το Hyundai Mipo Dockyard\nΕπόμενο άρθροΔέκα κυρίαρχες εταιρείες στην αγορά των containerships


admin – Page 156 – Στύλιος Γεώργιος\nΣυνέντευξη στο ITV\nPosted on 03/03/2012 13/04/2012 by admin\nΣυνάντηση Γιώργου Στύλιου με Χρήστο Παπάζογλου\nPosted on 17/02/2012 07/04/2012 by admin\nΜε θέμα τη δημιουργία θέσεων απασχόλησης και την ανάπτυξη της επιχειρηματικότητας\nΟ Γιώργος Στύλιος συναντήθηκε με τον πρόεδρο του Επιμελητηρίου Άρτας Χρήστο Παπάζογλου. Η συνάντηση πραγματοποιήθηκε στα γραφεία του Επιμελητήριου. Η συνάντηση έγινε με αφορμή την εμπειρία και τη γνώση του Γιώργου Στύλιου, λόγω της θητείας του ως επιστημονικός σύμβουλος στο υπουργείο ανάπτυξης καθώς και της ανάληψης των καθηκόντων του κ. Παπάζογλου και τον προγραμματισμό των δράσεων του επιμελητηρίου.\nΣυζήτησαν για την εκμετάλλευση των δυνατοτήτων, που δίνονται μέσω του ΕΣΠΑ, για την δημιουργία νέων θέσεων εργασίας και την ανάπτυξη της επιχειρηματικότητας στην Άρτα. Ο κ. Παπάζογλου έθεσε ως έναν από τους βασικούς στόχους της νέας διοίκησης του επιμελητηρίου τη δημιουργία στην Άρτα Βιομηχανικού Πάρκου (ΒΙΠΑ), ώστε να υπάρχει χώρος με τις απαραίτητες υποδομές για την υποδοχή, εγκατάσταση και ανάπτυξη των επιχειρήσεων.\nΣυζήτησαν για τις υπηρεσίες που παρέχει το επιμελητήριο όπως η ανάληψη του έργου του Γενικού Εμπορικού Μητρώου (ΓΕΜΗ) και της υπηρεσίας μίας στάσης για την ίδρυση επιχειρήσεων. Ακόμη μίλησαν για το ρόλο και τη στήριξη σε γνώση και ενημέρωση που μπορεί και πρέπει να παρέχει το επιμελητήριο στους μικρούς ελεύθερους επαγγελματίες και επιτηδευματίες του Νομού Άρτας. Επιπλέον επισημάνθηκε ο ρόλος του επιμελητηρίου, ως τελικού δικαιούχου, για την ανάληψη και την υλοποίηση προγραμμάτων του υπουργείου Ανάπτυξης, τα οποία θα είναι έχουν ως στόχο την ενίσχυση των μικρομεσαίων επιχειρήσεων.\nΣυμφώνησαν σε κοινές δράσεις και πρωτοβουλίες, με σκοπό την ενημέρωση και την κατάρτιση του ανθρώπινου δυναμικού των επιχειρήσεων καθώς και την ενίσχυση των επιχειρηματιών της περιοχής. Επίσης δεσμεύτηκαν στη διεκδίκηση προγραμμάτων χρηματοδοτούμενα από το ΕΣΠΑ σχεδιασμένα αποκλειστικά για τους Αρτινούς επαγγελματίες.\nΟ Γιώργος Στύλιος ανέφερε ότι η Νέα Δημοκρατία πρωταγωνιστεί στην ενίσχυση της επιχειρηματικότητας και της ανταγωνιστικότητας. Χαρακτηριστική προς αυτήν την κατεύθυνση, είναι η πρότασή της για μείωση των εργοδοτικών εισφορών.\nΟ Γιώργος Στύλιος συνεργάστηκε με τον υφυπουργό Τουρισμού Πέτρο Αλιβιζάτο\nPosted on 03/02/2012 07/04/2012 by admin\nΓια την τουριστική ανάπτυξη του νομού Άρτας\nΟ Γιώργος Στύλιος συναντήθηκε με τον Υφυπουργό τουρισμού Πέτρο Αλιβιζάτο. Η συνάντηση πραγματοποιήθηκε στην Αθήνα τις προηγούμενες μέρες στο γραφείο του υφυπουργού στο Υπουργείο Τουρισμού. Τα θέματα που συζητήθηκαν αφορούσαν την τουριστική ανάπτυξη και προβολή του νομού Άρτας και την παραχώρηση του Ξενία στο Δήμο Άρτας.\nΟ Γιώργος Στύλιος ενημέρωσε τον Αλιβιζάτο για τις φυσικές ομορφιές του Νομού Άρτας. Αναφέρθηκε στην ορεινή Άρτα και ιδιαίτερα στην περιοχή των Τζουμέρκων όπου υπάρχουν καταλύματα και δυνατότητες για μεγαλύτερη τουριστική ανάπτυξη. Επίσης πληροφόρησε τον υφυπουργό Τουρισμού για τα Βυζαντινά μνημεία της περιοχής και τις δυνατότητες για την ανάδειξη του Θρησκευτικού Τουρισμού. Ακόμη συζήτησαν για τον Αμβρακικό κόλπο και τους υδροβιότοπους της περιοχής. Ο Γιώργος Στύλιος επισήμανε την ιδιαίτερη περιβαλλοντική και οικολογική σημασία της ευρύτερης περιοχής του Αμβρακικού για το Νομό Άρτας, την Ελλάδα και την ΕΥΡΩΠΗ. Η συγκεκριμένη περιοχή μπορεί να αποτελεί έναν από τους μοναδικούς προορισμούς Οικολογικού Τουρισμού.\nΤέλος συζήτησαν για το Ξενία και το ρόλο που μπορεί να έχει στην ανάδειξη και την ανάπτυξη της πόλης της Άρτας. Ο υφυπουργός Αλιβιζάτος ενημέρωσε το Γιώργο Στύλιο ότι το κτίριο του Ξενία καθώς και ένα μέρος του περιβάλλοντος χώρου θα παραχωρηθεί στο Δήμο Άρτας. Η συγκεκριμένη απόφαση θα υλοποιηθεί με διάταξη νόμου που θα συμπεριληφθεί στο νομοσχέδιο για τον αθλητισμό. Το νομοσχέδιο έχει προγραμματιστεί να συζητηθεί την προσεχή εβδομάδα στη Βουλή.\nΟ Γιώργος Στύλιος θα επικοινωνήσει με το δήμαρχο Γιάννη Παπαλέξη και τους αρχηγούς των δημοτικών παρατάξεων ώστε να τους ενημερώσει για αυτή την ευχάριστη εξέλιξη\nΣυνέντευξη στο Ηπειρώτικο Βήμα\nPosted on 03/02/2012 18/04/2012 by admin\nεφημερίδα ηπειρώτικο βήμα\nΗ Άρτα έχει μείνει αρκετά πίσω – Η Ν.Δ. είναι κόμμα ευθύνης\n«Δεν υπάρχουν περιθώρια για λάθη» διαμηνύει με συνέντευξή του στο Ηπειρώτικο Βήμα ο Γιώργος Στύλιος. Ο υποψήφιος βουλευτής της Ν.Δ. στην Άρτα, τονίζει ότι η περιοχή έχει μείνει αρκετά πίσω από πλευράς ανάπτυξης και καταθέτει τις προτάσεις του για το πως θα πρέπει να προωθηθούν διάφορες πρωτοβουλίες ώστε να υπάρξει προοπτική στο μέλλον.\nΟ κ. Στύλιος αναφέρει ότι οι συμπολίτες μας ζητούν λίγα και καθαρά λόγια και θέλουν περισσότερη δράση και αποτελέσματα. Παράλληλα, υπογραμμίζει ότι δεν είναι όλα τα κόμματα το ίδιο και, αφού σημειώνει πως η Ν.Δ. είναι κόμμα ευθύνης, συμπληρώνει:«Η Νέα Δημοκρατία έχει αποδείξει ότι βάζει πάνω από όλα το συμφέρον της πατρίδας και το καλό των ελλήνων».\n-Τι νοιώθει ένας νέος πολιτικός και πολιτευτής όταν συναντά ψηφοφόρους που δεν αντέχουν άλλο από τα μέτρα;\n«Συναντώ και βλέπω γύρω μου ανθρώπους οι οποίοι πληρώνουν πολλά και μάλιστα τις περισσότερες φορές, δεν μπορούν να ανταποκριθούν σε αυτά που τους ζητούνται. Δυστυχώς οι συμπολίτες μου είναι αναγκασμένοι να πληρώσουν για τα λάθη και τις παραλήψεις άλλων. Αντιλαμβάνομαι το μέγεθος της ευθύνης που καλούνται οι νέοι πολιτικοί να σηκώσουν στους ώμους τους. Αντιλαμβάνομαι ότι δεν υπάρχουν πλέον περιθώρια για λάθη, διότι κοστίζουν πολύ σε αυτούς που έχουν τις λιγότερες ευθύνες για την κατάσταση στην οποία βρισκόμαστε σήμερα. Οι νέοι πολιτικοί είναι υποχρεωμένοι να δουλέψουν σκληρά και να είναι αποτελεσματικοί. Απαιτείται αφοσίωση στο έργο που θα αναλάβει σήμερα ένας νέος πολιτικός. Γνωρίζω ότι οι αποφάσεις που παίρνονται επηρεάζουν άμεσα την καθημερινότητα και τη ζωή των συμπολιτών μου. Σύμμαχος των νέων πολιτικών σε αυτή την πορεία δεν μπορεί να είναι τίποτα άλλο από την αλήθεια, την ειλικρίνεια, τον καθαρό λόγο και την συνεχή και αδιάκοπη προσπάθεια. Σε κάθε μου επικοινωνία με συμπολίτες που δεν αντέχουν άλλο από τα μέτρα γίνονται πιο έντονα τα συναισθήματα προσφοράς και ευθύνης».\n-Τι σας λένε οι πολίτες στις περιοδείες σας; Υπάρχει οργή για το πολιτικό σύστημα;\n«Οι συμπολίτες μας ανησυχούν για το μέλλον το δικό τους και των παιδιών τους. Ανησυχούν όχι για το μέλλον γενικά αλλά για την επόμενη μέρα. Δυστυχώς οι πλειοψηφία των συμπολιτών μας είναι απογοητευμένοι. Δεν ελπίζουν ότι μπορεί στο άμεσο μέλλον να αλλάξει η πορεία της χώρας προς το καλύτερο. Επιρρίπτουν τις ευθύνες στους πολιτικούς. Συμφωνούν ότι η νοοτροπία που έφερε το ΠΑΣΟΚ από το 1981 και μετά κατέστρεψε τη χώρα. Ξέρουν όλοι ότι η λογική της λιγότερης προσπάθειας και της αδιαφορίας έφερε τη χώρα μας στη σημερινή της κατάσταση. Ομολογούν ότι έχει καταστραφεί η παραγωγική βάση. Ειδικά οι αγρότες και οι κτηνοτρόφοι έχουν ζήσει πάνω τους την κοροϊδία με τις ψεύτικες αποζημιώσεις. Δυστυχώς κάποιοι κατά το παρελθόν κάνανε ψηφοθηρία εκμεταλλευόμενοι τους αγρότες της Άρτας. Τους δώσανε λίγα και αυτοί πήραν πάρα πολλά.\n-Άρα, υπάρχει καταδίκη του πολιτικού συστήματος, απ’ ότι καταλαβαίνω.\n«Οι συμπολίτες μας τις σκέψεις τους και τις απόψεις τους τις εκφράζουν με έντονο τρόπο και με οργή. Καταδικάζουν το πολιτικό σύστημα, ειδικά τους παλιούς πολιτικούς, την οικογενειοκρατία και αμφισβητούν τις προθέσεις όλων των πολιτικών. Δυστυχώς υπάρχουν πολιτικοί και μάλιστα νέοι οι οποίοι ακόμα και σήμερα μπαίνουν στην πολιτική από συμφέρον και μόνον. Θέλω να πιστεύω ότι η αγανάκτηση των συμπολιτών μας θα απομονώσει αυτούς τους πολιτικούς. Οι συμπολίτες μας ζητούν λίγα και καθαρά λόγια. Θέλουν περισσότερη δράση και αποτελέσματα».\n****«Η Νέα Δημοκρατία είναι κόμμα ευθύνης»\n-Γιατί να πιστέψει κάποιος εσάς τη Ν.Δ. και να μην γενικεύσει την κριτική του και να επικρατήσει, η λογική «όλοι ίδιοι είστε».\n«Ο πρόεδρος της Νέας Δημοκρατίας ο Αντώνης Σαμαράς ήταν ξεκάθαρος από την αρχή της διακυβέρνησης του ΠΑΣΟ το 2009. Δυστυχώς για όλους μας όλες του οι προβλέψεις, για την οικονομία και το μνημόνιο επιβεβαιώθηκαν. Το ΠΑΣΟΚ με τις λανθασμένες επιλογές του μας οδήγησε ένα βήμα πριν από την καταστροφή. Ο Αντώνης Σαμαράς έδωσε συγκεκριμένες προτάσεις και λύσεις, οι οποίες διατυπώθηκαν σε δύο σχέδια που παρουσιάστηκαν στο Ζάππειο Ι και στο Ζάππειο ΙΙ. Ποτέ ξανά στο παρελθόν αντιπολίτευση δεν διατύπωσε τόσο σαφής και συγκεκριμένες λύσεις. Τότε κατηγορούσαν τη Νέα Δημοκρατία. Τα ΜΜΕ αμφισβητούσαν κάθε πρόταση της Νέας Δημοκρατίας. Πριν από λίγους μήνες ζητούσαν από τον Αντώνη Σαμαρά να μπει στην κυβέρνηση και να βοηθήσει. Η Νέα δημοκρατία και ο Αντώνης Σαμαράς το έπραξαν διότι εκείνη τη στιγμή δεν μπορούσε να γίνει αλλιώς. Δεν είμαστε όλοι οι πολιτικοί το ίδιο. Δεν είναι όλα τα κόμματα το ίδιο. Η Νέα Δημοκρατία έχει αποδείξει ότι βάζει πάνω από όλα το συμφέρον της πατρίδας και το καλό των ελλήνων. Οι πολιτικοί χρειάζονται την κριτική διότι είναι εκτεθειμένοι στον κόσμο. Γνωρίζω ότι πρέπει να λειτουργούν ανοικτά, δημόσια και όλα να είναι στο φως».\n-Μήπως και εσείς ως ΝΔ τους τάζεται λαγούς με πετραχήλια και δίνετε υποσχέσεις που ενδεχομένως δεν θα τηρήσετε;\n«Η Νέα Δημοκρατία είναι κόμμα ευθύνης. Λειτουργεί με γνώμονα το μέλλον των επόμενων γενιών και όχι με βάση τις επόμενες εκλογές. Το έχει αποδείξει στην πράξη με τη συνεπή και υπεύθυνη στάση, ειδικά τα δύο τελευταία χρόνια στις δυσκολότερες συνθήκες που βρέθηκε η χώρα. Ο Αντώνης Σαμαράς είναι πολύ συγκεκριμένος σε ότι προτείνει. Ποτέ μέχρι τώρα αντιπολίτευση δεν είχε καταθέσει κοστολογημένη πρόταση για την οικονομία. Ο Αντώνης Σαμαράς και η Νέα Δημοκρατία έχουν θέσει κόκκινες γραμμές, ώστε να μην μειωθούν οι συντάξεις των χαμηλοσυνταξιούχων και να μην καταργηθεί ο 13ος και 14ος μισθός στον ιδιωτικό τομέα».\n-Ο εκπρόσωπος της ΝΔ δηλώνει ότι το κόμμα σας στηρίζει απόλυτα την αποστολή της κυβέρνησης Παπαδήμου. Την ίδια στιγμή, όμως στη Βουλή οι βουλευτές σας ασκούν σκληρή κριτική σε κυβερνητικές πρωτοβουλίες, (περικοπή συντάξεων- αποφυλάκιση κρατουμένων). Βλέπετε αντίφαση λόγων και έργων;\n«Η Νέα Δημοκρατία έχει ξεκαθαρίσει ότι στηρίζει την κυβέρνηση Παπαδήμου για να ολοκληρώσει το πολύ συγκεκριμένο έργο που συμφωνήθηκε στη συνάντηση των πολιτικών αρχηγών. Η κυβέρνηση Παπαδήμου είναι μια κυβέρνηση ειδικού σκοπού. Όταν ολοκληρώσει το έργο που έχει αναλάβει πρέπει να εκφραστεί ο ελληνικός λαός μέσα από τις εθνικές εκλογές. Υπάρχουν ευθύνες τις οποίες ο λαός θέλει να αποδώσει. Βέβαια υπουργοί του ΠΑΣΟΚ προσπαθούν έστω και την τελευταία στιγμή να δεσμεύσουν την επόμενη κυβέρνηση. Δεν πέρασε η προσπάθεια του υπουργού Δικαιοσύνης να αλλάξει όλα τα πρόσωπα που συμμετέχουν στις Ανεξάρτητες Αρχές και να επιλέξει από τη σημερινή Βουλή τα μέλη τους για τα επόμενα έξι χρόνια. Η υπουργός παιδείας με δηλώσεις της θέλει να παραμείνει στη θέση της, όταν ακόμα και σήμερα δεν έχουν πάρει οι μαθητές όλα τα βιβλία τους. Οι υπουργοί του ΠΑΣΟΚ είναι κολλημένοι στις καρέκλες τους και έχουν ξεκοπεί από την κοινωνία. Δεν πάει άλλο».\n-Θα έχουμε εκλογές πριν από το Πάσχα, ακόμη και αν δεν έχει ολοκληρωθεί η αποστολή της κυβέρνησης Παπαδήμου;\n«Γνωρίζω και εγώ όπως και όλοι μας ότι υπάρχει δέσμευση όταν ολοκληρωθεί η αποστολή της κυβέρνησης Παπαδήμου, θα προκηρυχτούν εκλογές. Επιβάλλεται να υπάρξει συνέπεια λόγων και πράξεων».\n-Δεν υπάρχουν περιθώρια για παράταση της θητείας της κυβέρνησης;\n«Νομίζω ότι δεν υπάρχει λόγος για παράτασης της Κυβέρνησης Παπαδήμου. Μια κυβέρνηση με πενήντα υπουργούς δεν υπάρχει κανένας λόγος να παραμείνει».\n-Πολλοί πάντως θεωρούν ότι κανείς από τους τρεις εταίρους της δεν τη στηρίζει με θέρμη. Ο ΛΑΟΣ είναι έτοιμος να αποχωρήσει και θέτει όρους, το ΠΑΣΟΚ είναι αδύναμος υποστηρικτής της γιατί ταλανίζεται από τη δελφινομαχία και η ΝΔ κάνει συμπολιτευόμενη αντιπολίτευση. Μπορεί να υπάρξει έτσι κυβερνητική συνοχή;\n«Ο τόπος χρειάζεται υπεύθυνη ηγεσία και καθαρές λύσεις. Σήμερα έχουμε ανάγκη από σταθερότητα και αποκατάσταση της εμπιστοσύνης τόσο στην οικονομία όσο και στην πολιτική. Η ερώτησή σας επαληθεύει το γεγονός ότι χρειάζεται με την ολοκλήρωση του PSI και της δανειακής να προχωρήσουμε σε εκλογές».\n***«Ο λαός θα δώσει καθαρή πλειοψηφία»\n– Η ΝΔ είναι έτοιμη να κυβερνήσει; Έχει αφήσει πίσω τους λαϊκισμούς και τις φοβίες του παρελθόντος;\n«Η στάση της Νέας Δημοκρατίας τα τελευταία δύο χρόνια είναι η εγγύηση για το τι μπορεί να περιμένει κάποιος από την επόμενη κυβέρνηση της Νέας Δημοκρατίας. Ο Αντώνης Σαμαράς έχει δώσει σαφή δείγματα για τον τρόπο που θα λειτουργήσει ως αυριανός πρωθυπουργός της χώρας. Με νέα πρόσωπα που είναι αποφασισμένα εργαστούν και πιστεύουν στις δυνατότητες του Αντώνη Σαμαρά και νοιάζονται για τους συμπολίτες μας και την Ελλάδα οφείλουμε να κάνουμε μια μεγάλη προσπάθεια και να τα καταφέρουμε. Πιστεύω ότι ο Αντώνης Σαμαράς θα είναι ένας καλός πρωθυπουργός και ότι η Νέα δημοκρατία θα κυβερνήσει για αρκετά χρόνια. Με σχέδιο και στρατηγική θα εργαστεί για να ξεπεράσουμε την κρίση».\n-Σε περίπτωση που επαληθευθούν οι δημοσκοπήσεις και δεν υπάρξει αυτοδυναμία, η ΝΔ προτιμά να συνεργασθεί με το ΠΑΣΟΚ το ΛΑΟΣ ή κάποιο από τα κόμματα της αριστεράς; Ο Λουκάς Παπαδήμος σε μια κυβέρνηση συνεργασίας θα μπορούσε να έχει πρωταγωνιστικό ρόλο;\n«Ο ελληνικός λαός ζητά λύσεις και απαντήσεις στα προβλήματα του. Θέλει να σταματήσει η κατηφόρα που έχει πάρει η χώρα και να ξεπεράσουμε την κρίση. Μια σταθερή κυβέρνηση της Νέας Δημοκρατίας, με καθαρή πλειοψηφία μπορεί να τα καταφέρει. Θα το αποδείξει ο ελληνικός λαός με την υπερψήφιση του Αντώνη Σαμαρά και της Νέας Δημοκρατίας στις ερχόμενες εκλογές».\n****«Η Αρτα έχει δυνατότητες»\n-Πείτε μου τρία πράγματα που πρέπει να γίνουν άμεσα στο νομό Άρτας, ώστε να μπει σε τροχιά ανάπτυξης και να υπάρξει βελτίωση των δεικτών σε ανεργία, απασχόληση, κατά κεφαλήν εισόδημα, κ.α.\n«Η Άρτα έχει μείνει αρκετά πίσω. Χρειάζονται άμεσα πρωτοβουλίες και δράσεις σε πολλά επίπεδα. Είναι ο πιο παραμελημένος νομός της Ηπείρου. Έχω ξεκινήσει από πέρυσι μια προσπάθεια ενόψει του επερχόμενου «Καλλικράτη» στα πανεπιστήμια και τα ΤΕΙ να συγκεντρωθούν τουλάχιστον όλα τα τμήματα του ΤΕΙ Ηπείρου στην Άρτα. Οι αγρότες δεν μπορούν να τα καταφέρουν χρειάζεται να ανοίξουμε νέες συνεργασίες για να διαθέσουμε τα προϊόντα μας. Οι παραγωγοί πρέπει να στηριχθούν ώστε τα εσπεριδοειδή να διατεθούν σε νέες αγορές. Η Ρωσία και οι βόρειες χώρες αποτελούν μια μεγάλη και καλή διέξοδο. Οφείλουμε να προχωρήσουμε στη δημιουργία προϊόντων με ονομασία προέλευσης (ΠΟΠ). Η Άρτα είναι νομός που βασίζεται στην κτηνοτροφία. Πρέπει να προχωρήσουμε στην πιστοποίηση των προϊόντων μας για παράδειγμα να δώσουμε όνομα όπως αρνάκι Τζουμέρκων ή Ηπειρώτικο και να επενδύσουμε στην ποιότητα. Η προσπάθεια πρέπει να είναι να πετύχουμε υψηλές τιμές με προϊόντα τύπου «μπουτίκ» τα οποία θα είναι μοναδικά. Τα βασικά έργα υποδομής είναι απαραίτητα για είναι πιο εύκολη και πιο γρήγορη η πρόσβαση στα ορεινά. Ο παραλίμνιος δρόμος είναι ένα μεγάλο αναπτυξιακό έργο. Η Άρτα έχει δυνατότητες να γίνει το διακομιστικό κέντρο της Ηπείρου χρειάζεται βιοτεχνικό πάρκο και ειδικά κίνητρα για τη στήριξη της επιχειρηματικότητας. Με ταυτόχρονα προγράμματα ενίσχυσης της απασχόλησης. Χρειαζόμαστε ένα σφαγείο, δεν μπορεί οι κτηνοτρόφοι να μετακινούνται σε γειτονικούς νομούς, έτσι θα μειώσουμε το κόστος παραγωγής. Η πόλη της Άρτας ασφυκτιά. Δεν υπάρχουν χώροι στάθμευσης. Είναι από τις λίγες πόλεις που δεν υπάρχει διοικητήριο.\n-Ποιο είναι το αισιόδοξο μήνυμα;\n«Η περιοχή μας έχει δυνατότητες τις οποίες με συνέπεια και σχέδιο πρέπει να εκμεταλλευτούμε. Το αισιόδοξο μήνυμα είναι ότι υπάρχουν παραγωγικές δυνατότητες ώστε να βελτιωθεί το εισόδημα των Αρτινών, να τονωθεί η απασχόληση, να αναζωογονήσουμε τα χωριά μας, να βελτιώσουμε το βιοτικό επίπεδο των συμπολιτών μας. Με πίστη, συνεργασία και γνώση είμαι αποφασισμένος να προσπαθήσω να ανεβάσουμε την Άρτα και τους αρτινούς ψηλά».\nΟ Γιώργος Στύλιος παρευρέθηκε στην κινητοποίηση στη γέφυρα Αννίνου\nPosted on 31/01/2012 07/04/2012 by admin\nΔυναμική κινητοποίηση στη γέφυρα Αννίνου\nΟ κ. Στύλιος παρευρέθηκε στην κινητοποίηση στη γέφυρα Αννίνου και δήλωσε τη συμπαράστασή του στους συγκεντρωμένους πολίτες επισημαίνοντας ότι το κόστος της ανθρώπινης ζωής δεν μπορεί να υπολογιστεί και δεν υπολογίζεται και τονίζοντας πως η πολιτεία θα πρέπει να ανταποκρίνεται στο ρόλο της.\nΔεν έχουμε την πολυτέλεια να χάσουμε άλλους συνανθρώπους μας» δήλωσαν οι συγκεντρωμένοι πολίτες\nΓια απαράδεκτη και εγκληματική αδιαφορία των αρμοδίων έκαναν λόγο οι φορείς που συγκεντρώθηκαν χθες το πρωί στη γέφυρα του Άννινου ποταμού στο εθνικό δίκτυο μεταξύ Μενιδίου και Κομποτίου, ζητώντας επιτακτικά άμεσες παρεμβάσεις, όπως τη διαπλάτυνση της γέφυρας και την αντικατάσταση του ολισθηρού οδοστρώματος.\nΜε μαύρες σημαίες, τρισάγιο στους νεκρούς, μοίρασμα κεριών στον κόσμο που συγκεντρώθηκε και συμβολικό αποκλεισμό της γέφυρας, πραγματοποιήθηκε η συγκεκριμένη κινητοποίηση. Από νωρίς φορείς, σύλλογοι, απλοί πολίτες συγκεντρώθηκαν στο σημείο αυτό, όπου τα τελευταία τρία χρόνια έχουν χάσει τη ζωή τους οκτώ συνάνθρωποί μας, με πιο πρόσφατο το θανατηφόρο ατύχημα την παραμονή της πρωτοχρονιάς, έχουν τραυματιστεί σοβαρά 14 άτομα και έχουν γίνει πάνω από 70 εκτροπές οχημάτων, που υπέστησαν υλικές ζημιές.\nΌπως ανέφεραν και μέλη της συντονιστικής επιτροπής αγώνα η συγκεκριμένη γέφυρα κατασκευάσθηκε το 1963 για να εξυπηρετήσει τις τότε ανάγκες κυκλοφορίας. Το πλάτος του οδοστρώματος της γέφυρας είναι 6,5 μέτρα, ενώ του υπόλοιπου δρόμου 9,5 μέτρα, δηλαδή κατά 3 μέτρα στενότερη. Μάλιστα το 1998 οι υπηρεσίες που ήταν υπεύθυνες για τη συντήρηση και τη βελτίωση του εθνικού δικτύου, προέβησαν στην απαλλοτρίωση διπλανών ιδιοκτησιών.\nΟι δικαιούχοι έχουν πληρωθεί, αν και μέχρι σήμερα δεν έχει γίνει καμία παρέμβαση στο σημείο, παρόλο που και από το 2007 υπάρχει έτοιμη μελέτη από την ΔΕΚΕ, προϋπολογισμού 880.000 ευρώ για εργασίες στο συγκεκριμένο σημείο. Σύμφωνα με τη συντονιστική επιτροπή η καθυστέρηση των αρμόδιων υπηρεσιών, που είχαν και έχουν την ευθύνη διαπλάτυνσή της, έκαναν την εν λόγω γέφυρα, το πιο επικίνδυνο σημείο του Εθνικού οδικού δικτύου Αντιρρίου –Ιωαννίνων.\n«Ας σταματήσουν να δηλώνουν Δημόσια ότι η Ιόνια Οδός, όταν θα γίνει και αν θα γίνει, θα μας λύσει το πρόβλημα, ας μην υποτιμούν τη νοημοσύνη μας», επεσήμανε το μέλος της συντονιστικής επιτροπής αγώνα Γιάννης Μπουραντάς. Ταυτόχρονα ο κ. Μπουραντάς δήλωσε πως αν εντός του μηνός δεν εκδηλωθεί έμπρακτο ενδιαφέρον από την Περιφέρεια Ηπείρου και τις αρμόδιες υπηρεσίες για την επίλυση του προβλήματος θα πραγματοποιηθούν πιο δυναμικές κινητοποιήσεις. «Απ’ αυτό το σημείο περνάμε και δεν κινδυνεύουμε μόνο εμείς, διέρχονται οχήματα από τους νομούς Άρτας, Πρέβεζας, Θεσπρωτίας, Κέρκυρας, Ιωαννίνων, Αιτωλοακαρνανίας, καθώς και από την Αλβανία, την Ιταλία, τη Βουλγαρία και όλων όσων από τη Δυτική Ελλάδα θέλουν να κινηθούν στην Εγνατία Οδό», είπε μεταξύ άλλων.\n«Δεν έχουμε την πολυτέλεια να χάσουμε άλλους συνανθρώπους μας», τόνισε ο Πρόεδρος του Εξωραϊστικού Συλλόγου Συκούλας και μέλος της συντονιστικής επιτροπής, Γιάννης Καλαμπούκης, ο οποίος αφού αναφέρθηκε στο ιστορικό της γέφυρας επεσήμανε ότι απαιτείται να γίνει άμεσα η τοποθέτηση αντιολισθητικού ασφαλτικού τάπητα στο συγκεκριμένο σημείο, η τοποθέτηση οριζόντιας και κατακόρυφης οδικής σήμανσης, που να προειδοποιεί έγκαιρα για τη μεγάλη επικινδυνότητα, αλλά και η τοποθέτηση καινούριων προστατευτικών συστημάτων, καθόσον αυτά που μέχρι τώρα υπήρχαν, έχουν εντελώς καταστραφεί, από τα συνεχή τροχαία ατυχήματα.\n«Ρίχνοντας μια ματιά μπορείτε να δείτε σε τι κατάσταση βρίσκονται τόσο τα κάγκελα της γέφυρας, όσο και οι προστατευτικές μπάρες του δρόμου, αλλά και οι ρυθμιστικές πινακίδες, που είναι πεσμένες στα διπλανά χαντάκια. Μπορείτε, επίσης, να δείτε τα δεκάδες εξαρτήματα οχημάτων που είναι διάσπαρτα δεξιά και αριστερά του δρόμου, εξαιτίας των τροχαίων ατυχημάτων», είπε μεταξύ άλλων ο κος Καλαμπούκης.\n«Θύμα» του σημείου αυτού υπήρξε και ο Πρόεδρος του πολιτιστικού Συλλόγου Μενιδίου και μέλος της συντονιστικής επιτροπής αγώνα Γιώργος Γεροκόμος, ο οποίος σε δηλώσεις του επεσήμανε πως ο δρόμος αυτός για χρόνια ταλαιπωρεί τους κατοίκους της περιοχής αλλά και όλη τη Δυτική Ελλάδα. «Είναι ντροπή, είναι κρίμα να σκοτώνεται άδικα τόσος κόσμος», υπογράμμισε.\nΟ Δήμαρχος Νικολάου Σκουφά, Στάθης Γιαννούλης, συνεχάρη όλους τους ανθρώπους που παραβρέθηκαν στην κινητοποίηση αλλά και τους εμπνευστές της διαμαρτυρίας. «Είναι πολύ σημαντικό να αναλαμβάνουμε πρωτοβουλίες όταν βλέπουμε ότι δεν δίνονται λύσεις σε σοβαρά προβλήματα, όπως η διαπλάτυνση ή η κατασκευή αυτής της γέφυρας, που είχε σαν αποτέλεσμα το θάνατο την τελευταία τριετία οκτώ ανθρώπων σε ένα σύνολο 70 ατυχημάτων που έγιναν εδώ», είπε ο κος Γιαννούλης. «Ως πρώην Δήμαρχος Κομποτίου είχα αναλάβει πρωτοβουλίες, είχαμε έναν αγώνα για τη διαπλάτυνση αυτής της γέφυρας, και το αποτέλεσμα δεν ήρθε ποτέ. Παρόλο που είχε εγγραφεί μία πίστωση 880.000 ευρώ για την κατασκευή μιας νέας γέφυρας στο σημείο αυτό», ανέφερε μεταξύ άλλων ο κος Γιαννούλης εκφράζοντας την ίδια στιγμή την πίστη του ότι η Αιρετή Περιφέρεια, στις αρμοδιότητες της οποίας είναι ο δρόμος αυτός, θα πάρει τις απαραίτητες πρωτοβουλίες ούτως ώστε να αποφευχθούν νέα ατυχήματα. Ακόμη ανάφερε ότι και στην είσοδο του Κομποτίου υπάρχει ένα ακόμη επικίνδυνο σημείο όπου κάθε χρόνο θρηνούνται θύματα, και πως έχει ετοιμάσει έναν φάκελο για την Περιφέρεια και για τα δύο αυτά σημεία.\nΕκ μέρους του κου Ψαθά (που έπρεπε να παραβρεθεί στην πρώτη Συνεδρίαση της Επιτροπής Παρακολούθησης και της Επιτροπής Συντονισμού και Εξειδίκευσης του Αναπτυξιακού Προγράμματος Αμβρακικού -ΑΝΑΣΑ-, στην Αμφιλοχία), ο Π.Σ. Γ. Παπαγιάννης διαβεβαίωσε ότι σύντομα θα αναληφθούν πρωτοβουλίες για να δοθεί προσωρινή λύση και πως θα υπάρξει σχετική πίστωση για γα γίνει νέα γέφυρα.\nΣτην κινητοποίηση παραβρέθηκαν μεταξύ άλλων ο Αντιπεριφερειάρχης Άρτας Βασίλης Ψαθάς, ο Δήμαρχος Νικολάου Σκουφά Στάθης Γιαννούλης, ο Περιφερειακός Σύμβουλος Ηπείρου Γιάννης Παπαγιάννης (Θεοδώριανα), ο Πρόεδρος του Δημοτικού Συμβουλίου Αμφιλοχίας Μάρκος Βασίλας, ο Πολιτευτής της ΝΔ στο Ν. Άρτας Γιώργος Στύλιος. Επίσης παραβρέθηκαν και στήριξαν την κινητοποίηση ο Πολιτιστικός Σύλλογος Κομποτίου, ο Πολιτιστικός Σύλλογος Μενιδίου, ο Εξωραϊστικός Σύλλογος Συκούλας, ο Πολιτιστικός Σύλλογος Σελλάδων, ο Σύλλογος Φίλων Παλαιού Ι.Ν. Αγίου Γεωργίου Κομποτίου, ο Σύλλογος Γυναικών Κομποτίου, το Υπεραστικό ΚΤΕΛ Άρτας, ο Σύλλογος Ραδιοταξί Άρτας, ο Σύλλογος Χειρ. Μ.Ε. Άρτας, ο Σύλλογος Επαγγ. Κατ/ρχών Μενιδίου, ο Σύλλογος Ερασιτεχνών Αλιέων Μενιδίου, ο Σύλλογος Δασκάλων και Νηπιαγωγών Μενιδίου και τα 15μελή Συμβούλια μαθητών Λυκείου και Γυμνασίου Κομποτίου.\nΟ κ. Στύλιος δήλωσε τη συμπαράστασή του στους συγκεντρωμένους πολίτες επισημαίνοντας ότι το κόστος της ανθρώπινης ζωής δεν μπορεί να υπολογιστεί και δεν υπολογίζεται και τονίζοντας πως η πολιτεία θα πρέπει να ανταποκρίνεται στο ρόλο της.\nΟ βιασμός είναι βιασμός από όποιον και αν τελείται.\nΣυνέντευξη τουΥφυπουργού Αγροτικής Ανάπτυξης και Τροφίμων, Γιώργου Στύλιου στο Αθηναϊκό Πρακτορείο Ειδήσεων\nΣυνέντευξη του Υφυπουργού Αγροτικής Ανάπτυξης και Τροφίμων και Βουλευτή Άρτας ΝΔ, κ. Γιώργου Στύλιου στον τηλεοπτικό σταθμό ArtTv\nΕπίσκεψη του ΥφΑΑΤ Γιώργου Στύλιου στην Θεσπρωτία